
VILNIAUS RAJONO SAVIVALDYBĖS TARYBA

SPRENDIMAS
DĖL VILNIAUS RAJONO SAVIVALDYBĖS TARYBOS 2024 M. GRUODŽIO 20 D. SPRENDIMO NR. T3-378 „DĖL VILNIAUS RAJONO SAVIVALDYBĖS GYVENTOJŲ MOKĖJIMO UŽ SOCIALINES PASLAUGAS TVARKOS APRAŠO PATVIRTINIMO“ PAKEITIMO

2026 m. kovo 27 d. Nr. T3-48(1.6 E)
Vilnius

Vadovaudamasi Lietuvos Respublikos vietos savivaldos įstatymo 6 straipsnio 12 punktu, Lietuvos Respublikos socialinių paslaugų įstatymo 14 straipsnio 2 dalies 2 ir 5 punktais, 41 straipsnio 3 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos socialinės apsaugos ir darbo ministro 2024 m. birželio 25 d. įsakymu Nr. A1-426 „Dėl Socialinių paslaugų finansavimo ir lėšų apskaičiavimo metodikos patvirtinimo“, 38 punktu, Vilniaus rajono savivaldybės asmens (šeimos) socialinių paslaugų poreikio nustatymo, skyrimo ir organizavimo tvarkos aprašo, patvirtinto Vilniaus rajono savivaldybės mero 2025 m. vasario 7 d. potvarkiu Nr. M22-57(2.1 E) „Dėl Vilniaus rajono savivaldybės asmens (šeimos) socialinių paslaugų poreikio nustatymo, skyrimo ir organizavimo tvarkos aprašo patvirtinimo“, 70.2 papunkčiu ir 74 punktu, Vilniaus rajono savivaldybės taryba nusprendžia:
. Pakeisti Vilniaus rajono savivaldybės gyventojų mokėjimo už socialines paslaugas tvarkos aprašą, patvirtintą Vilniaus rajono savivaldybės tarybos 2024 m. gruodžio 20 d. sprendimu Nr. T3-378 „Dėl Vilniaus rajono savivaldybės gyventojų mokėjimo už socialines paslaugas tvarkos aprašo patvirtinimo“:
. Pakeisti 7 punktą ir jį išdėstyti taip:
„. Asmens (šeimos) ir Savivaldybės administracijos teisės ir pareigos dėl mokėjimo už socialines paslaugas reglamentuojamos rašytine trišale socialinių paslaugų teikimo ir finansavimo sutartimi, kurią Savivaldybės mero nustatyta tvarka sudaro: 
. socialines paslaugas Savivaldybės gyventojui teiksianti socialinių paslaugų įstaiga, paslaugų gavėjas (arba jo globėjas, rūpintojas, aprūpintojas) ir Savivaldybės administracija, jei socialinę paslaugą teiks socialinių paslaugų įstaiga;
. Savivaldybės administracija, socialines paslaugas teiksiantis fizinis asmuo ir paslaugos gavėjas (arba jo globėjas, rūpintojas, aprūpintojas), jei socialinę paslaugą teiks fizinis asmuo.“
. Pakeisti 21 punktą ir jį išdėstyti taip:
„. Asmuo (šeima) atleidžiamas (-a) nuo mokėjimo už socialinės priežiūros paslaugas, susijusias su apgyvendinimu, jo pateiktame prašyme nurodytam terminui, bet ne ilgiau nei 30 kalendorinių dienų, vadovaujantis Vilniaus rajono savivaldybės administracijos Socialinės gerovės skyriaus vedėjo arba įgalioto Skyriaus valstybės tarnautojo sprendimu šiais atvejais: 
. krizių atvejais, kai socialinę riziką patiriantis suaugęs asmuo patiria fizinį ar psichologinį smurtą arba kyla grėsmė jo fiziniam ar emociniam saugumui, sveikatai ar gyvybei;
. asmens turto praradimo dėl stichinės nelaimės, gaisro ar vagystės atveju.“
. Pripažinti netekusiu galios 31 punktą.
. Pakeisti 32 punktą ir jį išdėstyti taip:
„. Skirtumas tarp socialinės globos kainos ir asmens mokėjimo už dienos socialinės globos paslaugas dydžio apmokamas iš Savivaldybės biudžeto lėšų arba Savivaldybės biudžetui skiriamų Lietuvos Respublikos valstybės biudžeto dotacijų socialinėms paslaugoms teikti, bet ne daugiau nei Savivaldybės tarybos nustatytas maksimalus dienos socialinės globos išlaidų finansavimo dydis.“
. Pakeisti 33 punktą ir jį išdėstyti taip:
„. Mokėjimo už vieną kalendorinį mėnesį teikiamą dienos socialinę globą asmens namuose dydis asmeniui nustatomas proporcingai jam skirtos dienos socialinės globos trukmei, atsižvelgiant į maksimalią galimą dienos socialinės globos trukmę, nurodytą Socialinių paslaugų kataloge.“
. Pakeisti 34 punktą ir jį išdėstyti taip:
„. Mokėjimo už trumpiau nei vieną kalendorinį mėnesį teikiamą dienos socialinę globą dienos socialinės globos centre dydis asmeniui nustatomas proporcingai jam teikiamos dienos socialinės globos trukmei.“
. Pakeisti 36 punktą ir jį išdėstyti taip:
„. Skyriaus vedėjas arba įgaliotas Skyriaus valstybės tarnautojas asmenį nuo jo mokamos dalies, neviršijančios Savivaldybės tarybos nustatyto maksimalaus socialinės globos išlaidų finansavimo dydžio, atleidžia: 
. iki 3 mėnesių patyrus gaisro, stichinės nelaimės ar kitus nuostolius;
. iki 12 mėnesių sunkios ligos atveju, kai sunkiai sergantis socialinių paslaugų gavėjas gydymosi metu patiria neplanuotas išlaidas vaistams ir kitoms reikmėms;
. neterminuotai, kai dienos socialinės globos centre nėra organizuojamas maitinimas iš dienos socialinės globos centro lėšų bei asmens mokama dalis neviršija 1 VRP ir jis maitinasi savo lėšomis, neviršijant Savivaldybės tarybos nustatyto maksimalaus dienos socialinės globos išlaidų finansavimo dydžio.“
. Pripažinti netekusiais galios 45, 451 ir 452  punktus.
. Pakeisti 46 punktą ir jį išdėstyti taip:
„. Skirtumas tarp socialinės globos kainos ir asmens mokėjimo už trumpalaikės, ilgalaikės socialinės globos paslaugas dydžio apmokamas iš Savivaldybės biudžeto lėšų arba Savivaldybės biudžetui skiriamų Lietuvos Respublikos valstybės biudžeto dotacijų socialinėms paslaugoms teikti, bet ne daugiau nei Savivaldybės tarybos nustatytas maksimalus trumpalaikės, ilgalaikės socialinės globos išlaidų finansavimo dydis.“
. Pakeisti 48 punktą ir jį išdėstyti taip:
„. Asmeniui, laikinai socialinės apsaugos ir darbo ministro nustatyta tvarka išvykusiam iš trumpalaikę socialinę globą teikiančios socialinių paslaugų įstaigos į stacionarias sveikatos priežiūros įstaigas arba iš ilgalaikę socialinę globą teikiančios socialinių paslaugų įstaigos, mokėjimo už trumpalaikę arba ilgalaikę socialinę globą dydis sumažinamas – už laiką nuo ketvirtos paros, skaičiuojamos nuo paros, kai asmuo išvykęs, asmuo moka 30 procentų jam nustatyto mokėjimo dydžio. Už 3 pirmąsias paras, skaičiuojamas nuo asmens išvykimo paros (įskaitant ir tuos atvejus, kai asmuo išvyksta trumpiau kaip 3 paroms), mokėjimo už trumpalaikę ir ilgalaikę socialinę globą dydis nemažinamas. Laikas, kai asmuo laikomas išvykusiu, pradedamas skaičiuoti nuo kitos paros, einančios po išvykimo paros.“
. Pakeisti 49 punktą ir jį išdėstyti taip:
„. Nuo skirtumo tarp įstaigos trumpalaikės ar ilgalaikės socialinės globos kainos ir asmens mokamos dalies, neviršijančios Savivaldybės tarybos nustatyto maksimalaus socialinės globos išlaidų finansavimo dydžio, Skyriaus vedėjas arba įgaliotas Skyriaus valstybės tarnautojas, esant asmens, jo globėjo (rūpintojo, aprūpintojo) ar įstaigos motyvuotam prašymui: 
. asmens mokamą dalį sumažina, kai:
. jam būtina ilgalaikės socialinės globos paslauga, o jo turto vertė viršija nustatytą turto vertės normatyvą ir asmeniui neužtenka jo gaunamų pajamų susimokėti už ilgalaikės socialinės globos paslaugą:
. asmuo pats nesugeba pasirūpinti turimo turto pardavimu, nėra giminaičių ar kitų suinteresuotų asmenų, kurie galėtų rūpintis asmens turimu turtu (statiniais, žeme ir kt.);
. turtas yra nelikvidus (statiniai apgriuvę, labai blogos būklės, žemė toli nuo socialinės infrastruktūros ir kt.);
. mokėjimas Tvarkos aprašo 49.1.1.1 ir 49.1.1.2 papunkčiuose numatytais atvejais už ilgalaikę socialinę globą mažinamas mokėjimo už ilgalaikės socialinės globos paslaugą dalimi, apskaičiuota nuo turto vertės, viršijančios nustatytą turto vertės normatyvą, visam paslaugos teikimo laikotarpiui, gavus Savivaldybės seniūnijos buities ir gyvenimo sąlygų patikrinimo aktą su išvadomis ir siūlymu; 
. asmens pajamų nepakanka jo nepilnamečiam (-iams) vaikui (-ams) priteistam išlaikymui mokėti. Šiuo atveju mokėjimas mažinamas nepilnamečiam (-iams) vaikui (-ams) priteisto išlaikymo dalimi, bet ne ilgiau, nei iki nepilnamečio (-ių) vaiko (-ų) pilnametystės;
. asmenį nuo mokamos dalies iki 3 kalendorinių mėnesių atleidžia, kai jis patyrė gaisro, stichinės nelaimės ar kitų nuostolių.“
. Pakeisti 53 punktą ir jį išdėstyti taip:
„. Krizių atvejais, kai asmuo (šeima) patiria fizinį ar psichologinį smurtą arba kyla grėsmė jo (jos) fiziniam ar emociniam saugumui, sveikatai ar gyvybei, visam paslaugos teikimo laikotarpiui nuo apskaičiuotos asmens mokamos dalies už laikino atokvėpio paslaugą prižiūrimas asmuo atleidžiamas Skyriaus vedėjo arba įgalioto Skyriaus valstybės tarnautojo sprendimu esant asmenį prižiūrinčio asmens (šeimos) raštiškam motyvuotam prašymui.“
. Pakeisti 63 punktą ir jį išdėstyti taip:
„. Vadovaujantis Lietuvos Respublikos socialinių paslaugų įstatymo ir Mokėjimo tvarkos VIII–X skyrių nuostatomis, asmens (šeimos) finansines galimybes vertina:
. Skyriaus valstybės tarnautojas ar darbuotojas, dirbantis pagal darbo sutartį:
. visais atvejais, jei socialinių paslaugų įstaiga, socialines paslaugas teikianti Savivaldybės gyventojui, nepavaldi Savivaldybei;
. nustačius asmens (šeimos) socialinių paslaugų poreikį prieš Savivaldybei pavaldžiai socialinių paslaugų įstaigai (toliau – Administravimo subjektas) pradedant teikti socialines paslaugas;
. Administravimo subjektas, teikiantis socialines paslaugas Savivaldybės gyventojui, kai pasikeičia asmens (šeimos) pajamos (jų rūšis, dydis ir kt.) ir (ar) turtas (jį ar jo dalį pardavus, padovanojus, įsigijus turtą ir kt.).“
. Papildyti 631 punktu ir jį išdėstyti taip:
„. Administravimo subjektas, teikiantis ilgalaikę socialinę globą, pasikeitus asmens (šeimos) turtui, asmens finansines (šeimos) galimybes vertina gavęs Skyriaus valstybės tarnautojo ar darbuotojo, dirbančio pagal darbo sutartį, informaciją apie asmeniui perskaičiuotą turto mokestį.“
. Pakeisti 70 punktą ir jį išdėstyti taip:
„. Skyrius ir Administravimo subjektas turi teisę asmens (šeimos), gaunančio (-čios) socialines paslaugas, finansines galimybes iš naujo vertinti savo ar socialines paslaugas asmeniui (šeimai) teikiančio socialinių paslaugų teikėjo iniciatyva.“
. Skelbti šį sprendimą Teisės aktų registre ir Vilniaus rajono savivaldybės interneto svetainėje.
. Šis sprendimas įsigalioja nuo 2026 m. balandžio 1 d.



Savivaldybės meras					Robert Duchnevič

